Opátstvo Vézelay

Opátstvo Vézelay bolo benediktínske opátstvo vo Vézelay vo Francúzsku. Opátstvo vzniklo v stredoveku a už vtedy bolo navštevované veľkým počtom najrôznejších pútnikov. Bolo pôsobiskom svätého Bernarda, ktorý odtiaľ vyzýval k druhej križiackej výprave a je súčasťou svätojakubskej pútnickej cesty. Krypta baziliky uchováva údajné relikvie Márie Magdalény. Pre svoju mimoriadnu historickú hodnotu boli pahorok, na ktorom leží mestečko, a Bazilika svätej Márie Magdalény (pozostatok opátstva) v roku 1979 zaradené do zoznamu svetového dedičstva UNESCO. Dejiny V roku 858 bol na tomto mieste založený benediktínsky kláštor. Súčasná bazilika Sainte-Marie-Madeleine nie je prvý kostol na tomto mieste. V roku 1120 pôvodnú stavbu zničil požiar. Ihneď začala výstavba súčasnej lode, ktorá bola dokončená už v roku 1140. Až potom, 1145 – 1150, bolo dostavaný nartex. Po ďalšom požiari boli v období 1185 – 1215 chór a transept postavené v ranogotickom slohu. Ešte neskôr (1260) nasledovala juhozápadná veža (St. Michel) s 15 m vysokou drevenou špicou a neskorogotická západná fasáda. Severná veža nebola nikdy postavená. V roku 1819 veža vyhorela. Atmosféru interiéru ťažko opísať slovami. Kontrast medzi tmavou hlavnou loďou a o 60 rokov mladším, jasným, chórom okamžite upúta pozornosť. Vézelay je svetovo preslávené vďaka hlaviciam stĺpov, ktoré znázorňujú biblické príbehy. Z ostatných pôvodných kláštorných budov sa po revolúcii v roku 1796 nezachovalo nič. Kostol sám zachránil Eugène Viollet-le-Duc. Bola to jeho prvá rekonštrukcia stredovekej budovy vo Francúzsku a mal vtedy len 26 rokov. Dnes je bazilika Sainte-Marie-Madeleine jednou z najvýznamnejších cirkevných románskych stavieb z 12. storočia. Rozmery externá dĺžka budovy: 120 m Nartex vnútorná šírka nartexu: 23. 5 m dĺžka nartexu: 22 m výška nartexu: 19.5 m Loď dĺžka lode: 62.5 m výška centrálne klenby lode: 18.55 m šírka lode, spolu s jej dvoma bočnými loďami: 23.25 m šírka lode medzi dvomi centrálnymi osami pilierov: 11 m šírka bočnej lode: 6.2 m výška bočnej lode: 7.5 m Chór výška chóru pod klenbou: 22 m dĺžka chóru: 26.6 m šírka chóru: 10.65 m Veže výška Saint-Michel: 38 m výška Saint-Antoine: 35 m Krypta Krypta sa nachádza pod chórom a bola vybudovaná v karolínskom období. Je pomerne veľká: 19 metrov dlhá a 9,2 metrov široká a pokrytá klenbami, ktoré stoja na dvanástich stĺpcoch nerovnakej veľkosti. Ostatky Márie Magdalény sú v sklenenom relikviári, ktorý podopierajú sošky kráľa, kráľovny, biskupa a dvoch anjelov. Nartex V priestore nartexu vyniká bohaté zdobenie vstupných portálov hlavnej lode a hlavíc stĺpov. Toto miesto slúžilo pútnikom k odpočinku a prebiehali tu aj niektoré náboženské obrady. Výjavy na hlaviciach:. Dvaja muži jediaci hrozno Samson a lev Drak a žena Požehnanie Jakuba Izákom Jozef a putifarka Sťatie Jána Krstiteľa Pokušenie svätého Benedikta Smrť Kaina Peter a Pavol kriesiaci muža Zjavenia Márie Magdalény Minulosť Jána Krstiteľa Benedikt kriesiaci dieťa Anjel bojujúci s démonmi Vyhnanie Adama a Evy Faun Odysseus a sirény Anjel s lesným rohom Referencie Pozri aj Pútnické miesta na ceste do Santiaga de Compostela vo Francúzsku Iné projekty Commons ponúka multimediálne súbory na tému Opátstvo Vézelay Externé odkazy Basilique Sainte-Marie-Madeleine de Vézelay Zdroj Tento článok je čiastočný alebo úplný preklad článkov Opatství Vézelay na českej Wikipédii a Ste-Marie-Madeleine de Vézelay na nemeckej Wikipédii.